Միջուկային և ռադիացիոն անվտանգության գիտատեխնիկական կենտրոն

Միջուկային և ռադիացիոն անվտանգության գիտատեխնիկական կենտրոնը կամ ՄՌԱԳԿ-ն գիտությամբ և տեխնոլոգիայով զբաղվող մասնավոր ճարտարագիտական ընկերություն է, որի հիմնական նպատակն է ծառայել որպես ՀՀ կառավարությանն առընթեր Միջուկային անվտանգության կարգավորման պետական կոմիտեի տեխնիկական աջակցման կենտրոն։ ՄՌԱԳԿ-ն նաև տեխնիկական աջակցություն է ցուցաբերում Հայկական ԱԷԿ-ին և մի շարք այլ կազմակերպություններին։

Կենտրոնը կատարում է ջերմահիդրավլիկական վերլուծություն, նեյտրոնաֆիզիկական վերլուծություն, ԱԷԿ-ի անվտանգության հավանականային վերլուծություն, ռադիոակտիվ թափոնների և նրանց պահեստավորման հետ կապված հաշվարկներ, ճառագայթային (ռադիացիոն) անվտանգության և պաշտպանության հետ կապված հաշվարկներ և չափումներ, արտակարգ իրավիճակների պլանավորում և ուղեցույցների պատրաստում, ինչպես նաև էլեկտրական տվյալների բազաների և համակարգերի մշակում։

Պատմություն
ՄՌԱԳԿ-ն ստեղծվել է 2001 թվականին որպես Միջուկային անվտանգության կարգավորման պետական կոմիտեի տեխնիկական աջակցման կենտրոն, ունենալով 5 հոգի աշխատակազմ, ովքեր զբաղվում էին ջերմահիդրավլիկական և երկրաշարժային (սեյսմիկ) հաշվարկներով։ 2015 թվականի տվյալներով կենտրոնի աշխատակազմը կազմել է 30 հոգի։

Աղբյուրներ

Տես նաև
Միջուկային անվտանգության կարգավորման կոմիտե

Հետազոտական կենտրոններ
Միջուկային կազմակերպություններ
Միջուկային էներգետիկան Հայաստանում